開胃消滯 洛神花山渣玫瑰茶
上次我煲過洛神花蘋果粟米茶(按此重溫),小小豬都幾鐘意飲。嚟緊中秋節都應該會食好多月餅,所以我都嚟個開胃涼茶升級版,用 洛神花 加上山渣同埋玫瑰,等兩位老細可以開胃又消滯啦~
洛神花都好味又有富營養,有助生津潤肺、除煩、開胃、醒酒嘅功效。而且仲可以更有抗衰老,潤膚美顏,降血脂,降胆固醇作用。
山楂有助健脾開胃、消食化滯、活血化痰。對肉積痰飲、痞滿吞酸、瀉痢腸風、腰痛疝氣、產後兒枕痛、惡露不盡、小兒乳食停滯等,均有療效。
玫瑰花有疏肝理氣作用,可改善情緒不好、失眠等問題,除左可以改善情緒問題之外,亦可以調理腸胃功能。 (網上資料)
洛神花乾10克、山渣10克、玫瑰茶5克及冰糖適量~
關鍵詞洛神花